 

**Apmācības seminārs Rumānijā ‘’School for everyone’’ projekta ietvaros.**

Skolēnu rudens brīvlaika nedēļā, Upesleju Sākumskolas skolas direktorei Irēnai Frankovičai un skolas pedagogiem Kristīnei Grīnai, Mariannai Mesterei un Svetlanai Stepanei bija gods pārstāvēt Latviju un doties ārvalstu komandējumā uz Rumāniju projekta ‘’A school for everyone’’ Nr. 2019-1-LV01-KA229-060411\_1, ietvaros.

Šī bija otrā tikšanās šī projekta ietvaros un skolas pedagogiem bija iespēja iepazīties ar maza mēroga vietējo skolu, tās darbību, mērķiem un dalīties savā pieredzē. Kā arī pedagogiem bija fantastiska iespēja “ēnot” tik ļoti radošos skolas pedagogus!

Mācību programmas ‘’A school for everyone’’ aktīvās un iekļaujošās metodes un paņēmieni, laikā dalībnieki tika informēti par iekļaujošu, inovatīvu metožu un paņēmienu lomu un nozīmi skolēnu izglītošanas procesā, gan, vēl svarīgāk - viņu pielāgošanās procesam skolas vidē. Darba process izpaudās kā darba ēnošana, kas ir lielisks veids, kā apgūt vērtīgas prasmes un paņēmienus no tiem, kam ir lielāka pieredze.

Pedagogu savstarpējā sadarbība veicināja lielisku rezultātu starp mūsu skolas pedagogiem un skolēniem. Komunikācijas efektivitātes attīstīšana starp komandām, apmainoties ar dalībvalstu pieredzi un paplašinot viņu skatījumu, paaugstināja motivāciju sadarbībai ar citiem skolotājiem meklējot risinājumus komandas virzībai uz kopīgu mērķi. Pedagogi veicināja savas sazināšanās prasmes, jautājumu risināšanā starp cilvēkiem, nosakot personisko un profesionālo attiecību veidošanu intelektuāli un emocionāli, stimulējošas izglītības vides veidošanā, kritiskās domāšanas spēju attīstībā, daudzvirzienu komunikācijas prasmju attīstībā, sevis izzināšanā, iztēles attīstīšanā, klausīšanās prasmju attīstīšanā, apgūstot spēju novērtēt notikumus un radīt atbilstošu darba vidi.

Skolas delegācijai bija gods pārstāvēt Latviju, Europe direct Ramnicu Sarat Rumānijā, kā arī piedalīties Keramikas darbnīcas meistarklasē Ramnicu Sarat Nacionālajā mākslas muzejā! Bija iespēja iepazīties ar Uzņemošās skolas iekļaujošās Interešu izglītības programmām tradicionālajās dejas, mūsdienu dejas, sportā kā arī vokālās dziedāšanas programmās un mūzikas instrumentu spēlē! Viesoties Bukarestes Parlamenta pilī un apmeklēt Nacionālā muzeja Karaļa vasaras rezidenci un viesoties Čaušesku muzeja namā!

Rakstu sagatavoja K.Grīne.